Legal Document

Category: 7

Text:
3. ΑΠΟΦΑΣΙΣ ΥΠΟΥΡΓΩΝ ΓΕΩΡΓΙΑΣ ΚΑΙ ΕΜΠΟΡΙΟΥ Αριθ. 321430/1691 της 12 Ιουλ./4 Αυγ.  1969 (ΦΕΚ Β΄ 492) Περί καθορισμού όρων και προϋποθέσεων εφαρμογής των άρθρων του Ν.Δ. 43/1968 περί κινήτρων δια την ανάπτυξιν της χοιροτροφίας. ΄Εχοντες υπ’ όψιν: 1.Τας διατάξεις του Ν.Δ. 1/1968 «περι Υπουργικού Συμβουλίου και Υπουργείων». 2.Τας διατάξεις του Ν.Δ. 43/1968 «περί καθορισμού των κινήτρων δια την ανάπτυξιν της χοιροτροφίας». 3.Το άρθρ. 5 του Α.Ν. 80/1967. 4.Τας εκάστοτε εκδιδομένας αποφάσεις της ΕΣΟΠ δι’ ων καθορίζονται αι τιμαί παρεμβάσεως των εγχωρίως παραγομένων καρπών δημητριακών. 5.Την υπ’ αριθ. 223754/419/14.2.69 απόφασιν του Υπουργού Γεωργίας περί καθορισμού των όρων και προϋποθέσεων ας δέον όπως πληρώσιν αι εγκαταστάσεις των χοιροτροφικών μονάδων. 6.Την ανάγκην ενισχύσεως και αναπτύξεως της χοιροτροφίας της χώρας, αποφασίζομεν: 1.Η κατά το άρθρ. Γ1 παρ. 1 του Α.Ν. 43/68 ολοσχερής απαλλαγή της φορολογίας εισοδήματος, επί μίαν πενταετίαν, των ιδρυθησομένων χοιροτροφικών επιχειρήσεων μεγάλου μεγέθους, θα λαμβάνη χώραν βάσει σχετικών βεβαιώσεων των περιφερειακών Δ/νσεων Γεωργίας, προς τας οικείας Εφορίας, τη αιτήσει των ενδιαφερομένων παραγωγών χοιροτρόφων. Η εν λόγω χορήγησις βεβαιώσεων, υπό των Δ/σεων Γεωργίας, θα λαμβάνη χώραν εφ’ όσον αι, ας αφορά, χοιροτροφικαί επιχειρήσεις πληρώσιν τας προϋποθέσεις τας προβλεπομένας και καθοριζομένας υπό του άρθρ. 1 παρ. 2 (α,β) του Ν.Δ. 43/68, της υπ’ αριθ. 223754/14.2.69 αποφάσεως του Υπουργού Γεωργίας και της παρούσης κοινής αποφάσεως ημών. 2.Ο έλεγχος και η επιβεβαίωσις του εκτρεφομένου αριθμού χοίρων αναπαραγωγής ή παχύνσεως, υφ’ εκάστης χοιροτροφικής επιχειρήσεως, της χρησιμοποιήσεως των παραγώγων των επιχειρήσεων αναπαραγωγής δια περαιτέρω αναπαραγωγήν ή δια τελικήν πάχυνσιν, ως και της επιτεύξεως του προβλεπομένου ζώντος βάρους εις τα παχυνόμενα χοιρίδια, κατά την παρ. 2(α,β) του άρθρ. 1 του προαναφερθέντος Ν.Δ/τος, θα γίνεται μερίμνη και ευθύνη της οικείας Δ/νσεως Γεωργίας, τουλάχιστον ανά τρίμηνον. Αι Δ/νσεις Γεωργίας θα τηρούν ειδικόν, προς τον σκοπόν τούτον, μητρώον, δια τας μεγάλας χοιροτροφικάς επιχειρήσεις της περιφερείας των. Αι περί ων ο λόγος χοιροτροφικαί επιχειρήσεις, κατά τας διαθέσεις των χοιριδίων των εις τρίτους, θα λαμβάνουν υπό των αγοραστών υπευθύνους δηλώσεις, ότι τα αγοραζόμενα χοιρίδια θα διατηρηθούν υπ’ αυτών: α)Τα δι’ αναπαραγωγήν προοριζόμενα, άνω του έτους από της αγοράς των και β)τα δια πάχυνσιν προοριζόμενα, μέχρις αποκτήσεως ζώντος βάρους τουλάχιστον 90 χιλιογρ. 3.α)Ενήλικα ζώα αναπαραγωγής βελτιωμένων φυλών νοούνται οι ηλικίας άνω των 10 μηνών άρρενες (κάπροι) και θήλεις (σύες) χοίροι, των φυλών Λαντράσε, Γιόρκ-Σάϊρ, Εντελσβάϊν, Λάρζ-Μπλάκ, Χαμσάϊρ, Χέρφορντ, Ντούρουκ, Πόλλαν-Τσάϊνα. Ζώα ετέρων βελτιωμένων φυλών, της αυτής ηλικίας, θα χαρακτηρίζωνται ως αναπαραγωγής, δια νεωτέρας αποφάσεως του εξ ημών Υπουργού Γεωργίας, εφ’ όσον υποβάλλωνται εις το Υπουργείον Γεωργίας σχετικαί αιτήσεις ενδιαφερομένων. β)Ζώα παχύνσεως βελτιωμένων χοίρων, νοούνται οι άρρενες και θήλεις χοίροι ηλικίας άνω των 2 μηνών και μέχρις αποκτήσεως ζώντος βάρους τουλάχιστον 90 χιλιογράμμων, αμιγή προϊόντα των ως άνω φυλών ή προϊόντα διασταυρώσεως αυτών. Η εκ του εξωτερικού ατελής εισαγωγή χοίρων αναπαραγωγής, διέπεται υπό της ισχυούσης Νομοθεσίας περί ατελούς εισαγωγής ζώων αναπαραγωγής εκ του εξωτερικού. 4.α)Εκάστη χοιροτροφική επιχείρησις αναπαραγωγής, ιδρυομένη εντός 5ετίας από της ενάρξεως της ισχύος του Ν.Δ. 43/1968 και διατηρούσα 500 ενηλίκους χοίρους αναπαραγωγής βελτιωμένων φυλών επί μίαν συνεχή πενταετίαν, δύναται να προμηθεύεται ετησίως και δια το χρονικόν διάστημα των πέντε ετών από της ενάρξεως λειτουργίας της, ποσότητα μέχρι 2400 χιλιογράμμων καρπών δημητριακών κατά κεφαλήν χοιρομητρός (συός) μετά των θηλαζόντων χοιριδίων και κατά κεφαλήν καπρού, ως και ποσότητα μέχρις 100 χιλιογράμμων ετησίως κατά κεφαλήν παχυνομένου χοιριδίου, από του απογαλακτισμού μέχρι τέλους της παχύνσεως, εξ ων 50% εις κριθήν και 50% εις σίτον, εις τιμήν μειωμένην κατά 30% της εκάστοτε ισχυούσης τιμής παρεμβάσεως, νοουμένην δια παράδοσιν εντός των αποθηκών συγκεντρώσεως του οργάνου παρεμβάσεως. Η παραλαβή των περί ων ο λόγος ζωοτροφών, θα γίνεται εκ των πλησιεστέρων, προς τας εγκαταστάσεις της ενδιαφερομένης χοιροτροφικής επιχειρήσεως, αποθηκών του οργάνου παρεμβάσεως, εις δώδεκα ισοπόσους μηνιαίας δόσεις κατόπιν διατακτικής των οικείων Περιφερειακών Υπηρεσιών του Υπουργείου Εμπορίου, εκδιδομένης επί τη βάσει ειδικού σημειώματος των Δ/νσεων Γεωργίας, επί τη προηγουμένη καταβολή της αξίας εις το οικείον Δημόσιον Ταμείον εις πίστωσιν του λογ/σμού καταναλωτικών αγαθών. Χοιροτροφικαί επιχειρήσεις αναπαραγωγής, μεγαλυτέρας    δυναμικότητος,    δικαιούνται    ετη(Μετά την σελ. 698,976) σελ. 698,977 Τεύχος 366-Σελίς 53 Χοιροτροφία 17.Θ.φ.3 σίως και επί μίαν πενταετίαν από της ενάρξεως λειτουργίας των, μέχρι 400 τόννων δημητριακών (κριθής, σίτου) δι’ εκάστην, επί πλέον των 500 χοίρων εκατοντάδα ενηλίκων χοίρων αναπαραγωγής, εις την αυτήν ως ανωτέρω μειωμένην τιμήν και με τον αυτόν τρόπον προμηθείας. β)Εκάστη χοιροτροφική επιχείρησις παχύνσεως χοίρων βελτιωμένων φυλών, ιδρυομένη εντός 5ετίας από της ενάρξεως ισχύος του Ν.Δ. 43/1968 και εκτρέφουσα 2.000 χοίρους προς πάχυνσιν ετησίως και επί μίαν πενταετίαν, δύναται να προμηθεύεται ετησίως και δια χρονικόν διάστημα πέντε ετών από της ενάρξεως λειτουργίας της, ποσότητα μέχρις 100 χιλ/μων καρπών δημητριακών ανά κεφαλήν παχυνομένου χοιριδίου από του απογαλακτισμού μέχρι σφαγής πραγματοποιουμένης ταύτης εις ζων βάρος άνω των 90 χιλ/μων εξ ων 50% εις κριθήν και 50% εις σίτον, εις τιμήν μειωμένην κατά 30% της εκάστοτε ισχυούσης τιμής παρεμβάσεως. Η προμήθεια των περί ων ο λόγος ζωοτροφών υπό της ενδιαφερομένης χοιροτροφικής επιχειρήσεως, θα γίνεται υπό τους αυτούς όρους και προϋποθέσεις του εδαφ. α΄ της παρούσης παρ. 4. Χοιροτροφικαί επιχειρήσεις παχύνσεως μεγαλυτέρας δυναμικότητος, δικαιούνται ετησίως και επί μίαν πενταετίαν από της ιδρύσεώς των, μέχρι 50 τόννων δημητριακών (κριθή, σίτος) δι’ έκαστον επί πλέον των 2.000 κεφαλών, 500 εκτρεφόμενα ετησίως χοιρίδια παχύνσεως, εις την αυτήν ως ανωτέρω μειωμένην τιμήν και με τον αυτόν τρόπον προμηθείας. γ)Εις ην περίπτωσιν δεν διατίθενται, υπό του εκάστοτε οργάνου παρεμβάσεως, επαρκείς ποσότητες δια την κατά τα ανωτέρω προμήθειαν δημητριακών υπό των ας αφορά χοιροτροφικών επιχειρήσεων, δύνανται αι εν λόγω χοιροτροφικαί επιχειρήσεις να προμηθεύωνται τας αναγκαιούσας ποσότητας δημητριακών (κριθής-σίτου) εκ των υπό του Υπ. Εμπορίου εισαγομένων κατ’ έτος εκ του εξωτερικού δια τας ανάγκας της κτηνοτροφίας ποσοτήτων ή, ελλείψει και τούτων, εκ των εις χείρας των παραγωγών ή των εμπόρων υπαρχόντων αποθεμάτων εγχωρίου πλεοναζούσης παραγωγής. Εις περίπτωσιν δε μη υπάρξεως των αναγκαιουσών ποσοτήτων και παρά τοις τελευταίοις τούτοις, δύνανται αι χοιροτροφικαί επιχειρήσεις, να εισάγωσιν ταύτας εκ του εξωτερικού εις τας διεθνείς τιμάς, απαλλασσόμεναι παντός δασμού, φόρου, τέλους και πάσης ετέρας επιβαρύνσεως. Σελ. 698,978 Τεύχος 366-Σελίς 54 Η τοιαύτη ως ανωτέρω προμήθεια καρπών δημητριακών, εκ των Κρατικών αποθεμάτων, εκ των παραγωγών, εκ των εμπόρων, ή εκ του εξωτερικού, υπό των εν λόγω χοιροτροφικών επιχειρήσεων, θα επιτρέπεται μόνον εφ’ όσον βεβαιούται εγγράφως υπό του οργάνου παρεμβάσεως ότι δεν διαθέτει τας αναγκαιούσας ποσότητας καρπών δημητριακών. Η βεβαίωσις του οργάνου παρεμβάσεως, δεόντως τεθεωρημένη υπό της Δ/νσεως Δημητριακών-Ψυχανθών του Υπουργείου Γεωργίας, θα συνυποβάλλεται μετά της αιτήσεως, δια παραλαβήν καρπών δημητριακών ή δι’ εισαγωγήν τούτων εκ του εξωτερικού, υπό των ενδιαφερομένων χοιροτροφικών επιχειρήσεων, εις τας αρμοδίας υπηρεσίας του Υπ. Εμπορίου. Εις την περίπτωσιν προμηθείας των ζωοτροφών (σίτου-κριθής) εκ παραγωγών ή εμπόρων αύται επιδοτούνται ή όχι, καθοριζομένης της επιδοτήσεως ταύτης δι’ αποφάσεως της ΕΣΟΠ. Αι εκ των Κρατικών αποθεμάτων, εξ ιδιωτών (παραγωγών ή εμπόρων) ή εκ του εξωτερικού, υφ’ εκάστης χοιροτροφικής επιχειρήσεως, προμηθευθησόμεναι, κατά τα ανωτέρω, ποσότητες ζωοτροφών δεν δύναται να είναι εκάστοτε ανώτεραι των αναγκαιουσών δια την κάλυψιν αναγκών, μέχρις εξαμήνου χρονικής περιόδου. Η επί μειωμένη τιμή διάθεσις ζωοτροφών εγχωρίου παραγωγής εις τας περί ων ο λόγος χοιροτροφικάς επιχειρήσεις, ως και η απαλλαγή εκ δασμών, φόρων, τελών και λοιπών επιβαρύνσεων των κατά τα ανωτέρω εκ των Κρατικών αποθεμάτων, ή εκ του εξωτερικού προμηθευθησομένων δια τον αυτόν σκοπόν ζωοτροφών, τυγχάνει προσωρινή και θα οριστικοποιήται κατόπιν εγγράφου βεβαιώσεως της οικείας Δ/νσεως Γεωργίας, εις το τέλος εκάστου έτους, προς τας αρμοδίας υπηρεσίας του Υπουργ. Εμπορίου, εξ ης θα προκύπτη ότι αι εκ του οργάνου παρεμβάσεις, ή εκ των Κρατ. αποθεμάτων παραληφθείσαι, ή εκ του εξωτερικού εισαχθείσαι ζωοτροφαί, εχρησιμοποιήθησαν εξ ολοκλήρου, υπό της ην αφορά χοιροτροφικής επιχειρήσεως, δια την κάλυψιν αποκλειστικώς και μόνον ιδίων αυτής αναγκών. Εν εναντία περιπτώσει, η ως άνω μειωμένη τιμή θα προσαυξάνεται κατά τους αντιστοιχούντας δασμούς, φόρους, εκπτώσεις και λοιπά έξοδα και θα καθορίζεται, δι’ αποφάσεως των κ.κ. Υπουργών Γεωργίας και Εμπορίου, εις την εν ελευθέρω εμπορίω ισχύουσαν, δι’ έκαστον είδος, τοιαύτην. 17.Θ.φ.3 Χοιροτροφία Πέραν τούτου, θα διακόπτεται, εις τας χοιροτροφικάς ταύτας επιχειρήσεις, η περαιτέρω διάθεσις δημητριακών αφ’ ενός και αφ’ ετέρου θα διώκωνται αύται δια την χρησιμοποίησιν των εφοδίων δι’ αλλότριον σκοπόν και ποινικώς. 5.Η κατά το άρθρ. 5 του Ν.Δ. 43/1968 απαλλαγή δασμών, τελών, φόρου και οιωνδήποτε ετέρων επιβαρύνσεων, των ως άνω χοιροτροφικών επιχειρήσεων, δι’ εισαγωγήν εκ του εξωτερικού αυτοκινήτωνψυγείων, μηχανημάτων και εξαρτημάτων χρησιμοποιουμένων εις τας χοιροτροφικάς επιχειρήσεις, λαμβάνει χώραν τη αιτήσει των ενδιαφερομένων προς τας αρμοδίας υπηρεσίας και τη συνυποβολή εγγράφου βεβαιώσεως της οικείας Δ/σεως Γεωργίας, ότι τα εισαχθησόμενα είδη αναγκαιούν εις τας επιχειρήσεις δια την εύρυθμον αυτών λειτουργίαν. Όσον αφορά ειδικώτερον τον αριθμόν των αυτοκινήτων-ψυγείων κατά χοιροτροφικήν επιχείρησιν, τούτο θα κρίνεται και θα βεβαιούται υπό της οικείας Δ/νσεως Γεωργίας, αναλόγως του μεγέθους της επιχειρήσεως. Η αρμοδία παρά τη Νομαρχία επιτροπή θα γνωματεύη περί της ανάγκης αντικαταστάσεως των ως άνω αυτοκινήτων-ψυγείων. 6.Δια την ίδρυσιν των προβλεπομένων Σφαγείων υπό των βάσει του Ν.Δ. 43/1968 δημιουργηθησομένων χοιροτροφικών επιχειρήσεων απαιτείται: α)Έγκρισις του χώρου ανεγέρσεως του Σφαγείου συμφώνως προς την υπό των ισχουσών διατάξεων προβλεπομένην διαδικασίαν, ως και των κατασκευαστικών σχεδίων και εξοπλισμού αυτού. β)Έγκρισις λειτουργίας χορηγουμένη παρά της Δ/νσεως Κτηνιατρικής του Υπουργείου Γεωργίας, εις ην θα καθορίζωνται τα του κρεωσκοπικού ελέγχου και τα της σφραγίσεως των εν αυτώ σφαζομένων χοίρων.